32000R2338
L 269/21
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2338/2000 НА КОМИСИЯТА
от 20 октомври 2000 година
за изменение на приложения I, II и III към Регламент (ЕИО) № 2377/90 на Съвета относно установяване на процедура на Общността за определяне на максимално допустимите граници на остатъчни вещества от ветеринарномедицински продукти в храните от животински произход
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската общност,
като взе предвид Регламент (ЕИО) № 2377/90 на Съвета от 26 юни 1990 г. относно установяване на процедура на Общността за определяне на максимално допустимите граници на остатъчни вещества от ветеринарномедицински продукти в храните от животински произход (1), последно изменен с Регламент (ЕО) № 1960/2000 на Комисията (2), и по-специално членове 6, 7 и 8 от него,
като има предвид, че:
(1)
Съгласно Регламент (ЕИО) № 2377/90 трябва постепенно да се определят максимално допустимите граници за остатъчно съдържание на всички фармакологично активни субстанции, които се използват в рамките на Общността във ветеринарномедицински продукти, предназначени за употреба от животни, отглеждани за производство на храни.
(2)
Максимално допустими граници на остатъчни вещества могат да се определят само след като Комитетът за ветеринарномедицинските продукти прегледа всички необходими данни, свързани с безопасността на остатъците от съответното вещество по отношение на потребителите на хранителни продукти от животински произход и с влиянието на остатъчните вещества върху промишлената преработка на храните.
(3)
При определянето на максимално допустими граници за остатъчните вещества от ветеринарномедицински продукти в храните от животински произход следва да се уточнят животинските видове, в които може да се открият тези остатъчни вещества, допустимите нива на остатъчни вещества за всяка от месните тъкани, получени от обработеното животно (прицелна тъкан), както и естеството на остатъчното вещество, необходимо за контрола на остатъчните вещества (маркерно остатъчно вещество).
(4)
За осъществяване контрола на остатъчните вещества трябва да се определят, въз основа на общностното законодателство по тази материя, максимално допустими граници на остатъчни вещества главно за прицелните тъкани, черния дроб или бъбреците. Черният дроб и бъбреците често се отстраняват от кланичните трупове, които са предмет на международна търговия, и поради това също следва да се определят максимално допустими граници на остатъчни вещества за мускулните или мастните тъкани.
(5)
В случаите, когато ветеринарномедицинските продукти са предназначени за употреба от птици носачки, млекодайни животни или медоносни пчели максимално допустими граници следва да бъдат определени също така и за яйца, мляко и мед.
(6)
Еритромицинът, флумекинът, марбофлоксацинът, паромомицинът, пирлимицинът, тиамулинът и тилмикозинът трябва да се включат в приложение I към Регламент (ЕИО) № 2377/90.
(7)
Anisi stellati fructus, стандартизираните екстракти и препарати от него, Cinchonae cortex, стандартизираните екстракти и препарати от него, Cinnamoni cassiae cortex, стандартизираните екстракти и препарати от него, Cinnamoni ceylanici cortex, стандартизираните екстракти и препарати от него, Condurango cortex, стандартизираните екстракти и препарати от него, декокинатът decoquinate, Frangulae cortex, стандартизираните екстракти и препарати от него, Gentinae radix, стандартизираните екстракти и препарати от него, натриевият бороформиат и натриевият пропионат трябва да се включат в приложение II към Регламент (ЕИО) № 2377/90.
(8)
С оглед да се създаде възможност за завършване на научните изследвания, срокът на валидност на временните максимално допустими граници на остатъчни вещества, определени в приложение III към Регламент (ЕИО) № 2377/90, следва да се удължи за колистин, джозамицин и оксиклозанид.
(9)
Следва да се предвиди достатъчен срок преди влизането в сила на настоящия регламент, през който държавите-членки да направят необходимото адаптиране, предвид разпоредбите на настоящия регламент, в разрешенията за пускане на пазара на съответните ветеринарномедицински продукти, издадени съгласно Директива 81/851/ЕИО на Съвета (3), последно изменена с Директива 2000/37/EО на Комисията (4).
(10)
Мерките, предвидени в настоящия регламент, са в съответствие със становището на Постоянния комитет за ветеринарномедицинските продукти,
ПРИЕ НАСТОЯЩИЯ РЕГЛАМЕНТ:
Член 1
Приложения I, II и III към Регламент (EИО) № 2377/90 се изменят, както е посочено в приложението към настоящия регламент.
Член 2
Настоящият регламент влиза в сила на третия ден след публикуването му в Официален вестник на Европейските общности.
Той се прилага от 60-ия ден след публикуването му.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 октомври 2000 година.